נשיא ברצלונה

נשיא מועדון הכדורגל ברצלונה (בקטלאנית: Presidente del Futbol Club Barcelona) הוא נשיא מועדון כדורגל מברצלונה, קטלוניה, ספרד, המתחרה בלה ליגה, ליגת הכדורגל הבכירה בספרד. מאז הקמתו ב-1899 היו למועדון 41 נשיאים שונים. המועדון נמצא בבעלות חברי המועדון של הקבוצה, ובדומה לחברה בערבון מוגבל, הם בוחרים את הנשיא בהצבעה. הנשיא מחזיק באחריות על הניהול הכולל של המועדון, לרבות חתימה רשמית על חוזים עם שחקנים ואנשי צוות. בספרד נהוג שהנשיא צופה במשחקים בהם משתתפת הקבוצה יחד עם נשיא היריבה.

נשיא המועדון משמש כנשיא של כל מועדון הספורט ברצלונה, כלומר גם של קבוצת כדורגל הנשים, קבוצת הכדורסל וכו'.

 היסטוריה 
ימין|ממוזער|המודעה של גאמפר בלוס דפורטס. תרגום: "הערת ספורט. חברנו ושותפו, מר קאנס קאמפר, ממדור ה-Foot-Vall (כדורגל) של <<Sociedad Los Deportes>> ואלוף שווייץ לשעבר, המבקש לארגן כמה משחקים בברצלונה, מבקש מכל מי שאוהב את הספורט הזה ליצור איתו קשר, לבוא למשרד הזה בלילות שלישי ושישי מ-9 עד 11."
ב-22 באוקטובר 1899 פרסם הספורטאי השווייצרי ז'ואן גאמפר מודעה בעיתון "לוס דפורטס" המצהיר על רצונו להקים מועדון כדורגל בעיר ברצלונה. תגובה חיובית למודעה הביאה לפגישה בגימנסיו סולה ב-29 בנובמבר בה השתתפו אחד-עשר גברים, כולל וולטר ויילד, שהפך מאוחר יותר לנשיא הראשון של המועדון, וברתומאו טראדס, שהיה הנשיא השני. כתוצאה מפגישה זו הוקם מועדון כדורגל ברצלונה.

בשנת 1908 הפך גאמפר לנשיא המועדון בפעם הראשונה כדי להציל את המועדון מפירוק. המועדון לא זכה באף תואר מאז אליפות קטלוניה ב-1905, וכתוצאה מכך סבל מקשיים כלכליים קשים. גאמפר היה לאחר מכן נשיא המועדון בחמש קדנציות נפרדות בין 1908 ל-1925 ובסך הכל היה 26 שנים במועדון. אחד ההישגים העיקריים שלו היה לעזור לקבוצה לרכוש אצטדיון משלה ובכך דרך לייצר הכנסה יציבה. תחרות קדם עונה שנתית, גביע ז'ואן גאמפר, מתקיימת לכבודו מאז 1966.

הקבוצה זכתה בשש אליפויות קטלוניה בין השנים 1930 ו-1938, אך ההצלחה ברמה הלאומית (למעט התואר השנוי במחלוקת ב-1937) חמקה ממנה. מאז הקמתה של הלה ליגה ועד 1978, היו לברצלונה 20 נשיאים שונים, כלומר כל קדנציה נמשכה בממוצע כשנתיים וחצי. בשנת 1978 הפך ז'וזפ ליואיס נונייס לנשיא הנבחר הראשון של ברצלונה, ומאז חברי המועדון בחרו בנשיא המועדון. לתהליך בחירת הנשיא של ברצלונה היה קשר הדוק למעבר של ספרד לדמוקרטיה ב-1974 ולסיום הדיקטטורה של פרנקו. המטרה העיקרית של נונייס הייתה לפתח את ברצלונה למועדון ברמה עולמית על ידי מתן יציבות על המגרש ומחוצה לו. נשיאותו נמשכה 22 שנים, מה שהפך אותו לנשיא שמכהן בזמן הארוך ביותר.

לאחר עזיבתו של נונייס בשנת 2000, סגן הנשיא שלו במשך 22 שנים, ז'ואן גספרט, החליף אותו בתפקיד. בתקופת נשיאותו במועדון, הקבוצה לא זכתה בתארים ולאחר שנתיים וחצי התפטר גספרט מתפקידו ב-12 בפברואר 2003 כשהקבוצה הייתה במקום ה-15 בליגה, שתי נקודות בלבד מעל הקו האדום. אנריק ריינה נבחר לנשיא זמני עד 5 במאי 2003. לאחר מכן כיהנה ועדת ביניים עד לעריכת הבחירות. ב-15 ביוני 2003 נכנס ז'ואן לאפורטה לתפקיד והיה הנשיא המצליח ביותר בליגת האלופות. המועדון זכה בליגת האלופות פעמיים תוך שלוש שנים והשלים "סקסטופל" (זכייה ב-6 תארים בעונה אחת) חסר תקדים על ידי זכייה בלה ליגה 2008/09, גביע המלך 2008/09, הסופר קאפ הספרדי 2009, ליגת האלופות 2008/2009, הסופר קאפ האירופי 2009 וגביע העולם למועדונים 2009.

ב-13 ביוני 2010 נבחר סנדרו רוסיי לנשיא ברצלונה עם יותר מ-60% מהקולות של חברי המועדון, וקיבל את הנשיאות באופן רשמי ב-1 ביולי 2010. הוא התפטר ב-2014 כתוצאה מפרשת שחיתות שכללה את החתמתו של ניימאר.

ז'וזפ מריה ברתומאו החליף את רוסיי ב-23 בינואר 2014 לפני שהתפטר באוקטובר 2020. ועדת ניהול בראשות קרלס טוסקטס ניהלה את המועדון עד שז'ואן לאפורטה נבחר לקדנציה שנייה ב-7 במרץ 2021 עם למעלה מ-54% מהקולות.

 רשימת הנשיאים 
שמאל|ממוזער|150px|ז'ואן גאמפר היה מייסד ברצלונה ואחד השחקנים הראשונים.
שמאל|ממוזער|150px|ז'ואן לאפורטה הוא הנשיא הנוכחי, לאחר שנבחר במרץ 2021. הוא כיהן בעבר בין 2003 ל-2010 והוא הנשיא שזכה בהכי הרבה תארים בשנה אחת.
ממוזער|150px|ז'וזפ מריה ברתומאו, הנשיא הקודם מ-2014 ועד להתפטרותו באוקטובר 2020.
להלן ההיסטוריה הנשיאותית הרשמית של ברצלונה, מאז תחילת כהונתו של וולטר ויילד ב-1899, ועד היום.
+רשימת נשיאי מועדון כדורגל ברצלונה#שםמדינהכהונהתארים1וולטר ויילד1899–19012ברתומאו טרדס ספרד1901–19023פול האס גרמניה1902–19034ארתור ויטי1903–19055ז'וזפ סולר ספרד1905–19066ז'ולי מריאל ספרד1906–19087ויסנס רץ' ספרד19088ז'ואן גאמפר1908–19099אוטו גמלינג גרמניה1909–19101 (1 גביע המלך הספרדי)(8)ז'ואן גאמפר1910–19132 (2 גביע המלך הספרדי)10פרננסק דה מוצ'ו ספרד1913–191411אלבר פרסטה ספרד191412ז'ואקים פריס דה ורגס ספרד1914–191513רפאל ליופרט ספרד1915–191614גספר רוזס ספרד1916–1917(8)ז'ואן גאמפר1917–191915ריקרד גראלס ספרד1919–19201 (1 גביע המלך הספרדי)(14)גספר רוזס ספרד1920–1921(8)ז'ואן גאמפר1921–19231 (1 גביע המלך הספרדי)16אריק קרדונה ספרד1923–1924(8)ז'ואן גאמפר1924–19251 (1 גביע המלך הספרדי)17ארקדי בלאגר ספרד1925–19292 (2 גביע המלך הספרדי)18תומאס רוזס ספרד1929–19301 (1 לה ליגה)(14)גספר רוזס ספרד1930–193119אנטוניו אוליבר193120ז'ואן קמה1931–193421אסטבה סלה1934–193522ז'וזפ סוניול1935–1936 -מועצת מנהלים1936–193923ז'ואן סולר1939–194024אנריקה פיניירו1940–194225ז'וזפ וידאל ריבס194226אנריקה פיניירו1942–19431 (1 גביע המלך הספרדי)27ז'וזפ אנטוני דה אלבר194328ז'וזפ ונדרל1943–19462 (1 לה ליגה, 1 גביע אווה דוארטה)29אגוסטי מונטל גלוברט1946–19527 (3 לה ליגה, 2 גביע המלך הספרדי, 2 גביע אווה דוארטה)30אנריק מרטי קרטו1952–19533 (1 לה ליגה, 1 גביע המלך הספרדי, 1 גביע אווה דוארטה)31פרנססק מירו-סאנס1953–19616 (2 לה ליגה, 2 גביע המלך הספרדי, 2 גביע ערי הירידים)32אנריק לאודט1961–19682 (1 גביע המלך הספרדי, 1 גביע ערי הירידים)33נרסיס דה קררס1968–19691 (1 גביע המלך הספרדי)34אגוסטי מונטל קוסטה1969–19772 (1 לה ליגה, 1 גביע המלך הספרדי)35ריימון קרסקו1977–19781 (1 גביע המלך הספרדי)36ז'וזפ ליואיס נונייס1978–200027 (7 לה ליגה, 6 גביע המלך הספרדי, 2 גביע הליגה הספרדית, 5 הסופר קאפ הספרדי, 1 גביע אירופה לאלופות, 4 גביע אירופה למחזיקות גביע, 2 הסופר קאפ האירופי)37ז'ואן גאספרט2000–200338אנריק ריינה2003 -מועצת מנהלים200339ז'ואן לאפורטה2003–201012 (4 לה ליגה, 1 גביע המלך הספרדי, 3 הסופר קאפ הספרדי, 2 ליגת האלופות, 1 הסופר קאפ האירופי, 1 גביע העולם למועדונים)40סנדרו רוסיי2010–20149 (2 לה ליגה, 1 גביע המלך הספרדי, 3 הסופר קאפ הספרדי, 1 ליגת האלופות, 1 הסופר קאפ האירופי, 1 גביע העולם למועדונים)41ז'וזפ מריה ברתומאו2014–202013 (4 לה ליגה, 4 גביע המלך הספרדי, 2 הסופר קאפ הספרדי, 1 ליגת האלופות, 1 הסופר קאפ האירופי, 1 גביע העולם למועדונים) -קרלס טוסקטס (ממלא מקום)2020–2021(39)ז'ואן לאפורטה2021–מכהן3 (1 לה ליגה 1 גביע המלך הספרדי, 1 הסופר קאפ הספרדי)

 קישורים חיצוניים 

 Barça Presidents, באתר מועדון הכדורגל ברצלונה
 נשיאי המועדון, באתר בארסה מאניה

 הערות שוליים 

*
קטגוריה:ברצלונה (כדורגל)